text: Motorvej totalt spærret i 20 minutter
  21 juli 2017 kl. 07.43
  Politiet var nødt til at afspærre motorvej E45 ved Horsens efter uheld med to biler. 
  Myldretids- og ferietrafikken stod bomstille på motorvejen ud for Horsens ved 9-tiden fredag formiddag.
  To havarerede biler spærrede motorvej E45 ca. 500 meter syd for afkørsel 57 Horsens S.
  - Den ene bil var kørt op bag i den anden. Føreren i det ene bil var teknisk fastklemt måtte en tur på skadestuen efterfølgende. Men der er ingen alvorligt tilskadekomne, fortæller Flemming Lau, vagtchef hos Sydøstjyllands Politi.
  Begge spor var spærrede i godt 20 minutter men er nu atter farbare, og Vejdirektoratet forventer, at trafikken hurtigt bliver normal igen.
  